מרדכי ברנשטיין (מו"ל)

מרדכי ברנשטיין (15 במאי 1893, כ"ט באייר ה'תרנ"ג – 28 במרץ 1983, י"ד בניסן ה'תשמ"ג) היה סופר, מחזאי, מו"ל ואיש ציבור ביישוב ובתקופת המדינה.

קורות חיים
ברנשטיין נולד ברוסיה (באזור אוקראינה של ימינו) בשנת 1893. ב-1911 עלה לארץ ישראל ולמד בגימנסיה "הרצליה" בתל אביב. עם תום לימודיו עבד שנה בחקלאות, ואז גורש על ידי העות'מאנים והגיע לארצות הברית. שם למד באוניברסיטת קולומביה, ניהל בית ספר עברי, ובהמשך היה למנהל הוצאת הספרים "קדימה". כעבור שנתיים וחצי התנדב לגדוד העברי, ובשנת 1918 שב איתו לארץ.

בארץ שימש ברנשטיין כמזכיר גימנסיה הרצליה. עם העברתה של הוצאת דביר לארץ ישראל, מינה אותו ביאליק לנהל אותה, וברנשטיין היה מנהלה במשך שנים רבות, עד פרישתו לגמלאות.

הוא כתב טרילוגיה על החיים בארץ, וחיבר כשלושה-עשר מחזות, שאף תורגמו לשפות אחרות.

היה איש ציבור רב פעלים: שימש בהתנדבות כנשיא "התאחדות הוצאות הספרים בישראל", יו"ר הוצאת "יחדיו", חבר דירקטוריון נייר חדרה ועוד.
ברנשטיין היה ממייסדי רמת גן (אז עיר-גנים) כחלק מקבוצת ה'קנדים'.

בצוואתו הקדיש את כספו לקרן לעידוד יוצרים צעירים בתחומי הספרות השירה והמחזאות. האגודה להענקת פרסים על שמו היא שאחראית על הענקת פרס ברנשטיין.

נפטר ב-28 במרץ 1983, בן 90 במותו. נקבר בבית הקברות טרומפלדור.

קישורים חיצוניים
 
 על מרדכי ברנשטיין באתר התאחדות הוצאות ספרים בישראל

הערות שוליים

ישראלים ילידי האימפריה הרוסית
אנשי העלייה השנייה
בוגרי גימנסיה הרצליה
בוגרי אוניברסיטת קולומביה
מחזאים כותבי עברית
מחזאים ביישוב
סופרים כותבי עברית
סופרים ישראלים
מו"לים ביישוב
מו"לים ישראלים
אנשי חינוך שוחרי השפה העברית
לוחמי הגדודים העבריים
הגימנסיה העברית הרצליה
אישים הקבורים בבית הקברות טרומפלדור
אישים שעל שמם פרס ספרותי
רמת גן: אישים
ישראלים שנולדו ב-1893
ישראלים שנפטרו ב-1983